CELEX: 32015R1094
Language: el
Date: 2015-05-05 00:00:00
Title: Κατ' εξουσιοδότηση κανονισμός (ΕΕ) 2015/1094 της Επιτροπής, της 5ης Μαΐου 2015, για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την ενεργειακή επισήμανση των επαγγελματικών ψυχόμενων ερμαρίων αποθήκευσης (Κείμενο που παρουσιάζει ενδιαφέρον για τον ΕΟΧ)

8.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 177/2
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/1094 ΤΗΣ ΕΠΙΤΡΟΠΉΣ
   της 5ης Μαΐου 2015
   για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την ενεργειακή επισήμανση των επαγγελματικών ψυχόμενων ερμαρίων αποθήκευσης
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2010/30/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την επισήμανση της κατανάλωσης ενέργειας και λοιπών πόρων από τα σχετικά προϊόντα μέσω της επισήμανσης και της παροχής ομοιόμορφων πληροφοριών σχετικά με αυτά (1), και ιδίως το άρθρο 10,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2010/30/ΕΕ, η Επιτροπή οφείλει να θεσπίζει κατ' εξουσιοδότηση πράξεις όσον αφορά την επισήμανση των προϊόντων που καταναλώνουν ενέργεια όταν αυτά παρουσιάζουν σημαντικό δυναμικό εξοικονόμησης ενέργειας και μεγάλες διαφορές ως προς τα επίπεδα επιδόσεων μολονότι έχουν ισοδύναμα λειτουργικά χαρακτηριστικά.
            
         
               (2)
            
            
               Η ενέργεια που καταναλώνουν τα επαγγελματικά ψυχόμενα ερμάρια αποθήκευσης καταλαμβάνει σημαντικό μερίδιο της συνολικής ενεργειακής ζήτησης στην Ένωση, ενώ ισοδύναμης λειτουργικότητας επαγγελματικά ψυχόμενα ερμάρια αποθήκευσης εμφανίζουν μεγάλη ανομοιογένεια ως προς την ενεργειακή απόδοση. Είναι σημαντικές οι δυνατότητες μείωσης της ενεργειακής κατανάλωσης από τα εν λόγω προϊόντα. Τα επαγγελματικά ψυχόμενα ερμάρια αποθήκευσης πρέπει κατά συνέπεια να υπόκεινται σε απαιτήσεις ενεργειακής επισήμανσης.
            
         
               (3)
            
            
               Πρέπει να καθοριστούν εναρμονισμένες διατάξεις για τις ετικέτες και τις τυποποιημένες πληροφορίες προϊόντων όσον αφορά την ενεργειακή απόδοση των επαγγελματικών ψυχόμενων ερμαρίων αποθήκευσης, ώστε να παροτρύνονται οι κατασκευαστές να βελτιώσουν την ενεργειακή απόδοση των εν λόγω προϊόντων, να ενθαρρύνονται οι τελικοί χρήστες να αγοράζουν ενεργειακώς αποδοτικά προϊόντα και να υποστηριχτεί η λειτουργία της εσωτερικής αγοράς.
            
         
               (4)
            
            
               Ο συνδυασμός του παρόντος κανονισμού και του κανονισμού (ΕΕ) 2015/1095 της Επιτροπής (2) αναμένεται να αποφέρει εκτιμώμενη ετήσια εξοικονόμηση ενέργειας περίπου 1,8 TWh το 2020 και 4,1 TWh το 2030, που αντιστοιχούν σε περίπου 0,7 και 1,4 εκατ. τόνους ισοδυνάμου CO2, σε σύγκριση με την κατάσταση αν δεν ληφθεί κανένα μέτρο.
            
         
               (5)
            
            
               Οι πληροφορίες που παρέχονται στην ετικέτα πρέπει να προκύπτουν με αξιόπιστες, επακριβείς και αναπαραγώγιμες διαδικασίες μέτρησης, οι οποίες λαμβάνουν υπόψη τις γενικώς αποδεκτές σύγχρονες μεθόδους μετρήσεων, συμπεριλαμβανομένων, όταν διατίθενται, εναρμονισμένων προτύπων τα οποία έχουν εκδοθεί από ευρωπαϊκούς οργανισμούς τυποποίησης και απαριθμούνται στο παράρτημα I του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου (3).
            
         
               (6)
            
            
               Με τον παρόντα κανονισμό πρέπει να προσδιοριστούν ενιαίο σχέδιο και ενιαίο περιεχόμενο για τις ετικέτες των επαγγελματικών ψυχόμενων ερμαρίων αποθήκευσης.
            
         
               (7)
            
            
               Επιπλέον, με τον παρόντα κανονισμό πρέπει να προσδιοριστούν οι απαιτήσεις για το δελτίο προϊόντος και την τεχνική τεκμηρίωση των επαγγελματικών ψυχόμενων ερμαρίων αποθήκευσης.
            
         
               (8)
            
            
               Επιπροσθέτως, με τον παρόντα κανονισμό πρέπει να προσδιοριστούν απαιτήσεις για τις πληροφορίες που πρέπει να παρέχονται για κάθε μορφή εξ αποστάσεως πώλησης επαγγελματικών ψυχόμενων ερμαρίων αποθήκευσης και σε κάθε διαφήμιση και τεχνικό διαφημιστικό υλικό των εν λόγω προϊόντων.
            
         
               (9)
            
            
               Είναι σκόπιμο να προβλεφθεί επανεξέταση των διατάξεων του παρόντος κανονισμού κατά την οποία να συνεκτιμάται η τεχνολογική πρόοδος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο και πεδίο εφαρμογής
   1.   Ο παρών κανονισμός καθορίζει απαιτήσεις για την επισήμανση και την παροχή συμπληρωματικών πληροφοριών όσον αφορά επαγγελματικά ψυχόμενα ερμάρια αποθήκευσης.
   2.   Ο παρών κανονισμός ισχύει για τα επαγγελματικά ψυχόμενα ερμάρια αποθήκευσης που τροφοδοτούνται από το ηλεκτρικό δίκτυο, συμπεριλαμβανομένων εκείνων που πωλούνται για την ψύξη τροφίμων και ζωοτροφών.
   3.   Ο παρών κανονισμός δεν εφαρμόζεται στα ακόλουθα προϊόντα:
   
               α)
            
            
               επαγγελματικά ψυχόμενα ερμάρια αποθήκευσης που τροφοδοτούνται κυρίως από πηγές ενέργειας πλην του ηλεκτρισμού·
            
         
               β)
            
            
               επαγγελματικά ψυχόμενα ερμάρια αποθήκευσης που λειτουργούν με απομακρυσμένο συγκρότημα συμπιεστή-συμπυκνωτή·
            
         
               γ)
            
            
               ανοικτά ερμάρια αποθήκευσης των οποίων η πρωταρχική λειτουργικότητα βασίζεται στη θεμελιώδη απαίτηση να είναι ανοιχτά·
            
         
               δ)
            
            
               ερμάρια σχεδιασμένα ειδικά για την κατεργασία τροφίμων· δεν είναι επαρκής λόγος εξαίρεσης η ύπαρξη ενός μόνον θαλάμου με ισοδύναμο καθαρό όγκο μικρότερο του 20 % του καθαρού συνολικού όγκου του ερμαρίου και σχεδιασμένου ειδικά για την κατεργασία τροφίμων·
            
         
               ε)
            
            
               ερμάρια σχεδιασμένα ειδικά για τη ρυθμιζόμενη απόψυξη κατεψυγμένων τροφίμων· δεν είναι επαρκής λόγος εξαίρεσης η ύπαρξη ενός μόνον θαλάμου σχεδιασμένου ειδικά για τη ρυθμιζόμενη απόψυξη κατεψυγμένων τροφίμων·
            
         
               στ)
            
            
               πάγκοι σαλατικών (saladette)·
            
         
               ζ)
            
            
               προθήκες και άλλες παρόμοιες μορφές ερμαρίων που προορίζονται κυρίως για την παρουσίαση και την πώληση τροφίμων επιπλέον της ψύξης και αποθήκευσής τους·
            
         
               η)
            
            
               ερμάρια που δεν χρησιμοποιούν ψυκτικό κύκλο με συμπίεση ατμών·
            
         
               θ)
            
            
               επί παραγγελία επαγγελματικά ψυχόμενα ερμάρια αποθήκευσης, κατασκευασμένα άπαξ ανάλογα με τις ατομικές προδιαγραφές του πελάτη και που δεν είναι ισοδύναμα με άλλα επαγγελματικά ψυχόμενα ερμάρια αποθήκευσης όπως περιγράφονται στον ορισμό 9 του παραρτήματος I·
            
         
               ι)
            
            
               ψυγειοκαταψύκτες·
            
         
               ια)
            
            
               ερμάρια στατικού αέρα·
            
         
               ιβ)
            
            
               εντοιχιζόμενα ερμάρια αποθήκευσης·
            
         
               ιγ)
            
            
               ερμάρια με τροχήλατες σχαριέρες (roll-in) και διαμπερή ερμάρια αποθήκευσης·
            
         
               ιδ)
            
            
               καταψύκτες οριζόντιου τύπου (τύπου κασέλας).
            
         Άρθρο 2
   Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:
   α)   «επαγγελματικό ψυχόμενο ερμάριο αποθήκευσης»: θερμομονωμένη ψυκτική συσκευή που περιλαμβάνει ένα ή περισσότερους θαλάμους προσβάσιμους από μία ή περισσότερες πόρτες ή συρτάρια, ικανή να διατηρεί συνεχώς τη θερμοκρασία των τροφίμων εντός προδιαγεγραμμένων ορίων θερμοκρασίας λειτουργίας ψύξης ή κατάψυξης, με τη χρήση κύκλου συμπίεσης ατμών, και προοριζόμενη για την αποθήκευση τροφίμων σε μη οικιακό περιβάλλον όχι όμως για να εκτίθενται τρόφιμα σε πελάτες ή για να έχουν πρόσβαση σε αυτά·
   β)   «τρόφιμα»: τροφές, συστατικά, ποτά, συμπεριλαμβανομένων κρασιών, και άλλα είδη προοριζόμενα κυρίως για κατανάλωση, τα οποία απαιτούν ψύξη σε καθορισμένες θερμοκρασίες·
   γ)   «εντοιχιζόμενο ερμάριο αποθήκευσης»: μόνιμη θερμομονωμένη ψυκτική συσκευή προοριζόμενη να εγκατασταθεί σε ερμάριο ή προκατασκευασμένη εσοχή σε τοίχο ή παρόμοια θέση και η οποία απαιτεί εξωτερικό έπιπλο·
   δ)   «ερμάριο με τροχήλατες σχαριέρες (roll-in)»: επαγγελματικό ψυχόμενο ερμάριο αποθήκευσης με έναν και μοναδικό θάλαμο στον οποίο μπορούν να κυλιστούν τροχήλατες σχαριέρες με προϊόν προς συντήρηση·
   ε)   «διαμπερές ερμάριο αποθήκευσης»: επαγγελματικό ψυχόμενο ερμάριο αποθήκευσης προσβάσιμο και από τις δύο πλευρές·
   στ)   «ερμάριο στατικού αέρα»: επαγγελματικό ψυχόμενο ερμάριο αποθήκευσης χωρίς εσωτερική βεβιασμένη κυκλοφορία αέρα, ειδικά σχεδιασμένο για την αποθήκευση θερμοευαίσθητων τροφίμων ή για την αποφυγή ξήρανσης τροφίμων αποθηκευόμενων χωρίς αεροστεγές περίβλημα· ένας μόνο θάλαμος στατικού αέρα δεν αρκεί για τον χαρακτηρισμό του ερμαρίου ως στατικού αέρα·
   ζ)   «ανοικτό ερμάριο αποθήκευσης»: επαγγελματικό ψυχόμενο ερμάριο αποθήκευσης με ψυχόμενο κέλυφος προσβάσιμο εξωτερικά χωρίς να ανοιχθεί πόρτα ή συρτάρι, όπου για την εφαρμογή του ορισμού του ανοιχτού ερμαρίου αποθήκευσης δεν αρκεί το ότι υπάρχει ένας μόνον θάλαμος ο οποίος είναι προσβάσιμος εξωτερικά χωρίς να ανοιχθεί πόρτα ή συρτάρι, με ισοδύναμο καθαρό όγκο μικρότερο του 20 % του συνολικού όγκου του επαγγελματικού ψυχόμενου ερμαρίου αποθήκευσης·
   η)   «πάγκοι σαλατικών (saladette)»: επαγγελματικό ψυχόμενο ερμάριο αποθήκευσης με μία ή περισσότερες πόρτες ή κατακόρυφες προσόψεις συρταριών και με αυλακώσεις στην άνω επιφάνεια, στις οποίες μπορούν να εφαρμόσουν δοχεία προσωρινής εναπόθεσης για εύκολα προσβάσιμη αποθήκευση τροφίμων, όπως, μεταξύ άλλων, γέμισης πίτσας ή σαλατικών·
   θ)   «συνδυασμένο ερμάριο αποθήκευσης»: επαγγελματικό ψυχόμενο ερμάριο αποθήκευσης που περιλαμβάνει δύο ή περισσότερους θαλάμους με διαφορετικές θερμοκρασίες για την ψύξη και την αποθήκευση τροφίμων·
   ι)   «ψυγειοκαταψύκτης»: είδος συνδυασμένου ερμαρίου αποθήκευσης που περιλαμβάνει τουλάχιστον έναν θάλαμο προοριζόμενο αποκλειστικά για θερμοκρασία λειτουργίας ψύξης και έναν θάλαμο προοριζόμενο αποκλειστικά για θερμοκρασία λειτουργίας κατάψυξης·
   ια)   «καταψύκτης οριζόντιου τύπου (τύπου κασέλας)»: καταψύκτης τροφίμων του οποίου ο θάλαμος ή οι θάλαμοι είναι προσβάσιμοι από το επάνω μέρος της συσκευής ή ο οποίος διαθέτει θαλάμους που ανοίγουν από επάνω ή από το πλάι, αλλά του οποίου ο μεικτός όγκος του θαλάμου ή των θαλάμων που ανοίγουν από επάνω υπερβαίνει το 75 % του συνολικού μεικτού όγκου της συσκευής.
   Άρθρο 3
   Ευθύνες προμηθευτών και χρονοδιάγραμμα
   1.   Από την 1η Ιουλίου 2016 οι προμηθευτές που διαθέτουν στην αγορά και/ή θέτουν σε λειτουργία επαγγελματικά ψυχόμενα ερμάρια αποθήκευσης εξασφαλίζουν ότι πληρούνται οι ακόλουθες απαιτήσεις:
   
               α)
            
            
               για κάθε επαγγελματικό ψυχόμενο ερμάριο αποθήκευσης παρέχεται τυπωμένη ετικέτα με τη μορφή και τις πληροφορίες που ορίζονται στο παράρτημα III·
            
         
               β)
            
            
               για κάθε μοντέλο επαγγελματικού ψυχόμενου ερμαρίου αποθήκευσης παρέχεται στους εμπόρους ηλεκτρονική ετικέτα με τη μορφή και τις πληροφορίες που καθορίζονται στο παράρτημα III·
            
         
               γ)
            
            
               παρέχεται δελτίο με πληροφορίες για το προϊόν όπως καθορίζεται στο παράρτημα IV·
            
         
               δ)
            
            
               για κάθε μοντέλο επαγγελματικού ψυχόμενου ερμαρίου αποθήκευσης παρέχεται στους εμπόρους ηλεκτρονικό δελτίο προϊόντος όπως καθορίζεται στο παράρτημα IV·
            
         
               ε)
            
            
               στις αρχές των κρατών μελών και στην Επιτροπή παρέχεται, κατόπιν αιτήματος, τεχνική τεκμηρίωση όπως καθορίζεται στο παράρτημα V·
            
         
               στ)
            
            
               κάθε διαφήμιση που αφορά συγκεκριμένο μοντέλο επαγγελματικού ψυχόμενου ερμαρίου αποθήκευσης και περιέχει πληροφορίες που σχετίζονται με την ενέργεια ή την τιμή περιλαμβάνει μνεία της τάξης ενεργειακής απόδοσης του εν λόγω μοντέλου·
            
         
               ζ)
            
            
               κάθε τεχνικό διαφημιστικό υλικό που αφορά συγκεκριμένο μοντέλο επαγγελματικού ψυχόμενου ερμαρίου αποθήκευσης και περιγράφει συγκεκριμένες τεχνικές του παραμέτρους περιλαμβάνει μνεία της τάξης ενεργειακής απόδοσης του εν λόγω μοντέλου.
            
         2.   Οι ετικέτες κατά το παράρτημα III συνοδεύουν τα επαγγελματικά ερμάρια αποθήκευσης που διατίθενται στην αγορά, σύμφωνα με το ακόλουθο χρονοδιάγραμμα:
   
               —
            
            
               από την 1η Ιουλίου 2016: ετικέτα 1 ή ετικέτα 2,
            
         
               —
            
            
               από την 1η Ιουλίου 2019: ετικέτα 2.
            
         Άρθρο 4
   Ευθύνες των εμπόρων
   Οι έμποροι επαγγελματικών ψυχόμενων ερμαρίων αποθήκευσης εξασφαλίζουν ότι πληρούνται οι ακόλουθες απαιτήσεις:
   
               α)
            
            
               στο σημείο πώλησης, κάθε επαγγελματικό ψυχόμενο ερμάριο αποθήκευσης φέρει την ετικέτα που παρέχεται από τους προμηθευτές κατά το άρθρο 3 παράγραφος 1 εξωτερικά στην εμπρόσθια ή την πάνω πλευρά της συσκευής, έτσι ώστε να είναι ευδιάκριτη·
            
         
               β)
            
            
               τα προσφερόμενα προς πώληση, μίσθωση ή αγορά με δόσεις επαγγελματικά ψυχόμενα ερμάρια αποθήκευσης, όταν δεν μπορεί να αναμένεται ότι ο τελικός χρήστης θα δει το προϊόν εκτεθειμένο, διατίθενται στην αγορά με τις πληροφορίες που παρέχουν οι προμηθευτές σύμφωνα με το παράρτημα VI, εκτός αν η προσφορά γίνεται μέσω διαδικτύου, οπότε εφαρμόζονται οι διατάξεις του παραρτήματος VII·
            
         
               γ)
            
            
               κάθε διαφήμιση που αφορά συγκεκριμένο μοντέλο επαγγελματικού ψυχόμενου ερμαρίου αποθήκευσης και περιέχει πληροφορίες που σχετίζονται με την ενέργεια ή την τιμή περιλαμβάνει μνεία της τάξης ενεργειακής απόδοσης του εν λόγω μοντέλου·
            
         
               δ)
            
            
               κάθε τεχνικό διαφημιστικό υλικό που αφορά συγκεκριμένο μοντέλο επαγγελματικού ψυχόμενου ερμαρίου αποθήκευσης και περιγράφει συγκεκριμένες τεχνικές του παραμέτρους περιλαμβάνει μνεία της τάξης ενεργειακής απόδοσης του εν λόγω μοντέλου.
            
         Άρθρο 5
   Μέτρηση και υπολογισμός
   Οι πληροφορίες που πρέπει να παρέχονται κατά τα άρθρα 3 και 4 προκύπτουν από αξιόπιστες, ακριβείς και αναπαραγώγιμες διαδικασίες μέτρησης, οι οποίες λαμβάνουν υπόψη τις γενικώς αποδεκτές σύγχρονες μεθόδους μετρήσεων, όπως καθορίζεται στο παράρτημα ΙΧ.
   Άρθρο 6
   Διαδικασία επαλήθευσης για την επιτήρηση της αγοράς
   Όταν τα κράτη μέλη αξιολογούν τη συμμόρφωση της τάξης ενεργειακής απόδοσης, της ετήσιας κατανάλωσης ενέργειας και των όγκων που έχουν δηλωθεί, εφαρμόζουν τη διαδικασία που καθορίζεται στο παράρτημα X.
   Άρθρο 7
   Επανεξέταση
   Το αργότερο πέντε έτη από την έναρξη ισχύος του παρόντος κανονισμού, η Επιτροπή τον επανεξετάζει λαμβάνοντας υπόψη τη συντελεσθείσα τεχνολογική πρόοδο. Κατά την επανεξέταση αξιολογούνται ιδίως:
   
               α)
            
            
               τυχόν σημαντικές αλλαγές στα μερίδια της αγοράς των διάφορων τύπων συσκευών·
            
         
               β)
            
            
               οι ανοχές επαλήθευσης που ορίζονται στο παράρτημα X·
            
         
               γ)
            
            
               η σκοπιμότητα θέσπισης μεθόδου προσδιορισμού της τυπικής ετήσιας κατανάλωσης ενέργειας των ψυγειοκαταψυκτών·
            
         
               δ)
            
            
               η σκοπιμότητα θέσπισης αναθεωρημένης μεθόδου για την τυπική ετήσια κατανάλωση ενέργειας των ερμαρίων-πάγκων.
            
         Άρθρο 8
   Έναρξη ισχύος και εφαρμογή
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαΐου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 153 της 18.6.2010, σ. 1.
   
      (2)  Κανονισμός (ΕΕ) 2015/1095 της Επιτροπής, της 5ης Μαΐου 2015, σχετικά με την εφαρμογή της οδηγίας 2009/125/ΕΚ του Ευρωπαϊκού Κοινοβουλίου και του Συμβουλίου για τις απαιτήσεις οικολογικού σχεδιασμού όσον αφορά τα επαγγελματικά ερμάρια αποθήκευσης, τους ταχυψύκτες/ταχυκαταψύκτες, τα συγκροτήματα συμπιεστή-συμπυκνωτή και τους ψύκτες διεργασιών (βλέπε σελίδα 19 της παρούσας Επίσημης Εφημερίδας).
   
      (3)  Κανονισμός (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (ΕΕ L 316 της 14.11.2012, σ. 12).
   
      ΠΑΡΑΡΤΗΜΑ I
      
         Ορισμοί που ισχύουν για τα παραρτήματα II έως X
      
      Για τους σκοπούς των παραρτημάτων II έως V ισχύουν οι ακόλουθοι ορισμοί:
      1)   «καθαρός όγκος»: ο όγκος που περιέχει τρόφιμα χωρίς υπέρβαση του ορίου φορτίου·
      2)   «θερμοκρασία λειτουργίας ψύξης»: θερμοκρασία των αποθηκευμένων στο ερμάριο τροφίμων διατηρούμενη διαρκώς μεταξύ – 1 °C και 5 °C·
      3)   «θερμοκρασία λειτουργίας κατάψυξης»: θερμοκρασία των αποθηκευμένων στο ερμάριο τροφίμων διατηρούμενη διαρκώς κάτω των – 15 °C, η οποία είναι η υψηλότερη θερμοκρασία της δοκιμασίας συσκευασίας με τη μεγαλύτερη θερμοκρασία
      4)   «ερμάριο πολλαπλών χρήσεων»: επαγγελματικό ψυχόμενο ερμάριο αποθήκευσης ή χωριστός θάλαμος επαγγελματικού ψυχόμενου ερμαρίου αποθήκευσης με δυνατότητα ρύθμισης διαφορετικών θερμοκρασιών για ψύξη ή κατάψυξη τροφίμων·
      5)   «κατακόρυφο ερμάριο»: επαγγελματικό ψυχόμενο ερμάριο αποθήκευσης συνολικού ύψους ίσου ή μεγαλύτερου των 1 050 mm, με μία ή περισσότερες κατακόρυφες πόρτες και συρτάρια πρόσβασης στον ίδιο θάλαμο·
      6)   «ερμάριο-πάγκος»: επαγγελματικό ψυχόμενο ερμάριο αποθήκευσης συνολικού ύψους μικρότερου των 1 050 mm, με μία ή περισσότερες κατακόρυφες πόρτες και συρτάρια πρόσβασης στον ίδιο θάλαμο·
      7)   «ερμάριο ελαφράς χρήσης», το οποίο ονομάζεται επίσης «ημιεπαγγελματικό ερμάριο»: επαγγελματικό ψυχόμενο ερμάριο αποθήκευσης ικανό να διατηρεί συνεχώς θερμοκρασία λειτουργίας ψύξης ή κατάψυξης σε όλους τους θαλάμους του μόνο υπό περιβαλλοντικές συνθήκες που αντιστοιχούν στην κλιματική κλάση 3, όπως αυτή καθορίζεται στο παράρτημα IX πίνακα 3· αν το ερμάριο είναι ικανό να διατηρεί τη θερμοκρασία υπό περιβαλλοντικές συνθήκες που αντιστοιχούν στην κλιματική κλάση 4, δεν θεωρείται ελαφράς χρήσης.
      8)   «ερμάριο βαρειάς χρήσης»: επαγγελματικό ψυχόμενο ερμάριο αποθήκευσης ικανό να διατηρεί συνεχώς τη θερμοκρασία λειτουργίας ψύξης ή κατάψυξης σε όλους τους θαλάμους του υπό περιβαλλοντικές συνθήκες που αντιστοιχούν στην κλιματική κλάση 5, όπως αυτή καθορίζεται στο παράρτημα IX πίνακα 3·
      9)   «ισοδύναμο επαγγελματικό ψυχόμενο ερμάριο αποθήκευσης»: μοντέλο επαγγελματικού ψυχόμενου ερμαρίου αποθήκευσης που διατίθεται στην αγορά με τον ίδιο καθαρό όγκο, τα ίδια τεχνικά χαρακτηριστικά και χαρακτηριστικά απόδοσης και επιδόσεων και τους ίδιους τύπους θαλάμων και όγκους με άλλο μοντέλο επαγγελματικού ψυχόμενου ερμαρίου αποθήκευσης που διατίθεται στην αγορά από τον ίδιο κατασκευαστή, αλλά με διαφορετικό εμπορικό κωδικό.
   
   
      ΠΑΡΑΡΤΗΜΑ II
      
         Τάξεις ενεργειακής απόδοσης
      
      Η τάξη ενεργειακής απόδοσης επαγγελματικού ψυχόμενου ερμαρίου αποθήκευσης προσδιορίζεται με βάση τον δείκτη ενεργειακής απόδοσης (Energy Efficiency Index, EEI) κατά τον πίνακα 1.
      
         Πίνακας 1
      
      
         Τάξεις ενεργειακής απόδοσης των επαγγελματικών ψυχόμενων ερμαρίων αποθήκευσης
      
      
                  Τάξη ενεργειακής απόδοσης
               
               
                  EEI
               
            
                  A+++
               
               
                  EEI < 5
               
            
                  A++
               
               
                  5 ≤ EEI < 10
               
            
                  A+
               
               
                  10 ≤ EEI < 15
               
            
                  A
               
               
                  15 ≤ EEI < 25
               
            
                  B
               
               
                  25 ≤ EEI < 35
               
            
                  C
               
               
                  35 ≤ EEI < 50
               
            
                  D
               
               
                  50 ≤ EEI < 75
               
            
                  E
               
               
                  75 ≤ EEI < 85
               
            
                  F
               
               
                  85 ≤ EEI < 95
               
            
                  G
               
               
                  95 ≤ EEI < 115
               
            Ο δείκτης ενεργειακής απόδοσης των επαγγελματικών ψυχόμενων ερμαρίων αποθήκευσης υπολογίζεται σύμφωνα με το παράρτημα VIII.
   
   
      ΠΑΡΑΡΤΗΜΑ III
      
         Ετικέτες
      
      1.   Ετικέτα 1 — Επαγγελματικά ψυχόμενα ερμάρια αποθήκευσης τάξεων ενεργειακής απόδοσης A έως G
      
      Η ετικέτα περιλαμβάνει τις ακόλουθες πληροφορίες:
      
                  I.
               
               
                  το όνομα/την επωνυμία ή το εμπορικό σήμα του προμηθευτή·
               
            
                  II.
               
               
                  το αναγνωριστικό μοντέλου από τον προμηθευτή·
               
            
                  III.
               
               
                  την τάξη ενεργειακής απόδοσης, προσδιορισμένη σύμφωνα με το παράρτημα II· η αιχμή του βέλους που περιέχει την τάξη ενεργειακής απόδοσης τοποθετείται έναντι της αιχμής του βέλους της σχετικής τάξης ενεργειακής απόδοσης·
               
            
                  IV.
               
               
                  την ετήσια κατανάλωση ηλεκτρικής ενέργειας σε kWh τελικής ενέργειας ανά έτος, υπολογισμένη σύμφωνα με το παράρτημα IX και στρογγυλοποιημένη στον πλησιέστερο ακέραιο·
               
            
                  V.
               
               
                  το άθροισμα του καθαρού όγκου, εκφρασμένο σε λίτρα, όλων των ψυχόμενων θαλάμων σε θερμοκρασία λειτουργίας ψύξης· στην περίπτωση που δεν υπάρχουν θάλαμοι που λειτουργούν σε θερμοκρασία λειτουργίας ψύξης, ο προμηθευτής δηλώνει «- L» αντί του αθροίσματος·
               
            
                  VI.
               
               
                  το άθροισμα του καθαρού όγκου, εκφρασμένο σε λίτρα, όλων των ψυχόμενων θαλάμων σε θερμοκρασία λειτουργίας κατάψυξης· στην περίπτωση που δεν υπάρχουν θάλαμοι που λειτουργούν σε θερμοκρασία λειτουργίας κατάψυξης, ο προμηθευτής δηλώνει «- L» αντί του αθροίσματος·
               
            
                  VII.
               
               
                  την κλιματική κλάση (3, 4 ή 5), καθώς και την αντίστοιχη θερμοκρασία ξηρού βολβού (σε °C) και σχετική υγρασία (σε %), κατά το παράρτημα IX πίνακα 3.
               
            Η ετικέτα είναι σχεδιασμένη όπως προβλέπεται στο σημείο 3. Κατά παρέκκλιση, εφόσον στο μοντέλο έχει απονεμηθεί οικολογικό σήμα της ΕΕ (EU Ecolabel) (1), επιτρέπεται να προστίθεται αντίγραφο του οικολογικού σήματος της ΕΕ.
      2.   Ετικέτα 2 — Επαγγελματικά ψυχόμενα ερμάρια αποθήκευσης τάξεων ενεργειακής απόδοσης A+++ έως G
      
      Η ανωτέρω ετικέτα περιλαμβάνει τις πληροφορίες που απαριθμούνται στο σημείο 1.
      Η ετικέτα είναι σχεδιασμένη όπως προβλέπεται στο σημείο 3. Κατά παρέκκλιση, εφόσον στο μοντέλο έχει απονεμηθεί οικολογικό σήμα της ΕΕ (EU Ecolabel), επιτρέπεται να προστίθεται αντίγραφο του οικολογικού σήματος της ΕΕ.
      3.   Το σχέδιο της ετικέτας για επαγγελματικά ψυχόμενα ερμάρια αποθήκευσης είναι το ακόλουθο:
      όπου:
      
                  α)
               
               
                  Η ετικέτα έχει ελάχιστο πλάτος 110 mm και ελάχιστο ύψος 220 mm. Αν η ετικέτα τυπώνεται σε μεγαλύτερες διαστάσεις, για το περιεχόμενό της πρέπει εντούτοις να τηρούνται οι αναλογίες σύμφωνα με τις ανωτέρω προδιαγραφές.
               
            
                  β)
               
               
                  Το φόντο της ετικέτας είναι λευκό.
               
            
                  γ)
               
               
                  Τα χρώματα είναι κωδικοποιημένα με το χρωματικό μοντέλο CMYK γαλάζιο, ματζέντα, κίτρινο και μαύρο· για παράδειγμα, 00-70-X-00 δηλώνει 0 % γαλάζιο, 70 % ματζέντα, 100 % κίτρινο, 0 % μαύρο.
               
            
                  δ)
               
               
                  Η ετικέτα πληροί όλες τις ακόλουθες προδιαγραφές (οι αριθμοί αναφέρονται στην ανωτέρω απεικόνιση):
                  
                              
                                 
                           
                           
                              
                                 Πάχος περιγράμματος ετικέτας ΕΕ: 5 pt — χρώμα: 100 % γαλάζιο — στρογγυλεμένες γωνίες: 3,5 mm·
                           
                        
                              
                                 
                           
                           
                              
                                 Λογότυπος ΕΕ: χρώματα: X-80-00-00 και 00-00-X-00·
                           
                        
                              
                                 
                           
                           
                              
                                 Κεφαλίδα «Ενέργεια»: χρώμα: X-00-00-00·
                              
                                 Εικονόγραμμα όπως απεικονίζεται: (λογότυπος ΕΕ + κεφαλίδα «Ενέργεια»): 92 mm πλάτος × 17 mm ύψος·
                           
                        
                              
                                 
                           
                           
                              
                                 Περίγραμμα επιμέρους λογοτύπου: 1 pt χρώμα: 100 % γαλάζιο — μήκος 92,5 mm·
                           
                        
                              
                                 
                           
                           
                              
                                 Κλίμακα A-G
                              
                              
                                          Βέλος
                                       
                                       
                                          :
                                       
                                       
                                          ύψος: 7 mm, κενό: 0,75 mm — χρώματα:
                                          
                                                       
                                                   
                                                   
                                                      Ανώτατη τάξη: X-00-X-00,
                                                   
                                                
                                                       
                                                   
                                                   
                                                      Δεύτερη τάξη: 70-00-X-00,
                                                   
                                                
                                                       
                                                   
                                                   
                                                      Τρίτη τάξη: 30-00-X-00,
                                                   
                                                
                                                       
                                                   
                                                   
                                                      Τέταρτη τάξη: 00-00-X-00,
                                                   
                                                
                                                       
                                                   
                                                   
                                                      Πέμπτη τάξη: 00-30-X-00,
                                                   
                                                
                                                       
                                                   
                                                   
                                                      Έκτη τάξη: 00-70-X-00,
                                                   
                                                
                                                       
                                                   
                                                   
                                                      Κατώτατες τάξεις: 00-X-X-00.
                                                   
                                                
                                    
                                          Κείμενο
                                       
                                       
                                          :
                                       
                                       
                                          έντονη γραμματοσειρά Calibri 19 pt, κεφαλαία και λευκό· σύμβολα «+»: έντονη γραμματοσειρά Calibri 13 pt, εκθέτες, λευκό, ευθυγραμμισμένα σε μια σειρά.
                                       
                                    
                        
                              
                                 
                           
                           
                              
                                 Τάξη ενεργειακής απόδοσης
                              
                              
                                          Βέλος
                                       
                                       
                                          :
                                       
                                       
                                          26 mm πλάτος × 14 mm ύψος, 100 % μαύρο.
                                       
                                    
                                          Κείμενο
                                       
                                       
                                          :
                                       
                                       
                                          έντονη γραμματοσειρά Calibri 29 pt, κεφαλαία και λευκό· σύμβολα «+»: έντονη γραμματοσειρά Calibri 18 pt, εκθέτες, λευκό, ευθυγραμμισμένα σε μια σειρά.
                                       
                                    
                        
                              
                                 
                           
                           
                              
                                 Ενέργεια
                              
                              
                                          Κείμενο
                                       
                                       
                                          :
                                       
                                       
                                          κανονική γραμματοσειρά Calibri 11 pt, κεφαλαία, 100 % μαύρο.
                                       
                                    
                        
                              
                                 
                           
                           
                              
                                 Ετήσια κατανάλωση ενέργειας
                              
                              
                                          Περίγραμμα
                                       
                                       
                                          2 pt — χρώμα: 100 % γαλάζιο — στρογγυλεμένες γωνίες: 3,5 mm.
                                       
                                    
                                          Αριθμητική τιμή:
                                       
                                       
                                          έντονη γραμματοσειρά Calibri 32 pt, 100 % μαύρο.
                                       
                                    
                                          2η σειρά:
                                       
                                       
                                          έντονη γραμματοσειρά Calibri 14 pt, 100 % μαύρο.
                                       
                                    
                        
                              
                                 
                           
                           
                              
                                 Άθροισμα του καθαρού όγκου όλων των ψυχόμενων θαλάμων σε θερμοκρασία λειτουργίας ψύξης
                              
                              
                                          Περίγραμμα
                                       
                                       
                                          2 pt — χρώμα: 100 % γαλάζιο — στρογγυλεμένες γωνίες: 3,5 mm.
                                       
                                    
                                          Αριθμητική τιμή:
                                       
                                       
                                          έντονη γραμματοσειρά Calibri 25 pt, 100 % μαύρο· έντονη γραμματοσειρά Calibri 17 pt, 100 % μαύρο·
                                       
                                    
                        
                              
                                 
                           
                           
                              
                                 Κλιματική κλάση, καθώς και η αντίστοιχη θερμοκρασία ξηρού βολβού και σχετική υγρασία
                              
                              
                                          Περίγραμμα
                                       
                                       
                                          2 pt — χρώμα: 100 % γαλάζιο — στρογγυλεμένες γωνίες: 3,5 mm.
                                       
                                    
                                          Αριθμητική τιμή:
                                       
                                       
                                          έντονη γραμματοσειρά Calibri 25 pt, 100 % μαύρο.
                                       
                                    
                                          2η σειρά:
                                       
                                       
                                          έντονη γραμματοσειρά Calibri 14 pt, 100 % μαύρο.
                                       
                                    
                        
                              
                                 
                           
                           
                              
                                 Άθροισμα του καθαρού όγκου όλων των ψυχόμενων θαλάμων σε θερμοκρασία λειτουργίας κατάψυξης
                              
                              
                                          Περίγραμμα
                                       
                                       
                                          2 pt — χρώμα: 100 % γαλάζιο — στρογγυλεμένες γωνίες: 3,5 mm.
                                       
                                    
                                          Αριθμητική τιμή:
                                       
                                       
                                          έντονη γραμματοσειρά Calibri 25 pt, 100 % μαύρο· έντονη γραμματοσειρά Calibri 17 pt, 100 % μαύρο.
                                       
                                    
                        
                              
                                 
                           
                           
                              
                                 Επωνυμία ή εμπορικό σήμα του προμηθευτή
                              
                           
                        
                              
                                 
                           
                           
                              
                                 Αναγνωριστικό μοντέλου από τον προμηθευτή
                              
                           
                        
                              
                                 
                           
                           
                              
                                 Το όνομα/η επωνυμία του προμηθευτή ή το εμπορικό σήμα και το αναγνωριστικό του μοντέλου πρέπει να χωρούν σε χώρο διαστάσεων 90 × 15 mm
                              
                           
                        
                              
                                 
                           
                           
                              
                                 Αριθμός κανονισμού
                              
                              
                                          Κείμενο
                                       
                                       
                                          :
                                       
                                       
                                          έντονη γραμματοσειρά Calibri 11 pt.
                                       
                                    
                        
            
         (1)  Σύμφωνα με τον κανονισμό (ΕΚ) αριθ. 66/2010 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με το οικολογικό σήμα της ΕΕ (EU Ecolabel) (ΕΕ L 27 της 30.1.2010, σ. 1).
   
   
      ΠΑΡΑΡΤΗΜΑ IV
      
         Δελτίο προϊόντος
      
      
               
                  1.
               
               
                  Οι πληροφορίες στο δελτίο προϊόντος του επαγγελματικού ψυχόμενου ερμαρίου αποθήκευσης παρέχονται με την ακόλουθη σειρά και περιλαμβάνονται στο φυλλάδιο του προϊόντος ή σε άλλο έγγραφο το οποίο παρέχεται μαζί με το προϊόν:
                  
                              α)
                           
                           
                              το όνομα/την επωνυμία ή το εμπορικό σήμα του προμηθευτή·
                           
                        
                              β)
                           
                           
                              το αναγνωριστικό μοντέλου από τον προμηθευτή·
                           
                        
                              γ)
                           
                           
                              ο τύπος μοντέλου σύμφωνα με τους ορισμούς του παραρτήματος I·
                           
                        
                              δ)
                           
                           
                              η τάξη ενεργειακής απόδοσης και ο δείκτης ενεργειακής απόδοσης του μοντέλου, προσδιορισμένα σύμφωνα με το παράρτημα II·
                           
                        
                              ε)
                           
                           
                              όταν στο μοντέλο έχει απονεμηθεί οικολογικό σήμα της ΕΕ-(EU Ecolabel), επιτρέπεται να περιλαμβάνεται η πληροφορία αυτή·
                           
                        
                              στ)
                           
                           
                              η κατανάλωση ενέργειας από το ερμάριο επί 24 ώρες (E24h) και η ετήσια κατανάλωση ενέργειας, σε kWh, υπολογισμένες σύμφωνα με το παράρτημα IX και στρογγυλοποιημένες στον πλησιέστερο ακέραιο·
                           
                        
                              ζ)
                           
                           
                              ο καθαρός όγκος αποθήκευσης κάθε θαλάμου·
                           
                        
                              η)
                           
                           
                              η κλιματική κλάση σύμφωνα με το παράρτημα IX πίνακα 3·
                           
                        
                              θ)
                           
                           
                              στην περίπτωση ερμαρίων ελαφράς χρήσης, η ακόλουθη φράση: «Η παρούσα συσκευή προορίζεται να χρησιμοποιηθεί σε θερμοκρασίες περιβάλλοντος έως 25 °C και, συνεπώς, δεν είναι κατάλληλη για χρήση σε ζεστές επαγγελματικές κουζίνες»·
                           
                        
                              ι)
                           
                           
                              στην περίπτωση ερμαρίων βαρειάς χρήσης, η ακόλουθη φράση: «Η παρούσα συσκευή προορίζεται να χρησιμοποιηθεί σε συνθήκες περιβάλλοντος έως 40 °C».
                           
                        
            
               
                  2.
               
               
                  Το ίδιο δελτίο επιτρέπεται να καλύπτει διαφορετικά μοντέλα επαγγελματικών ερμαρίων αποθήκευσης που διαθέτει στην αγορά ο ίδιος προμηθευτής.
               
            
               
                  3.
               
               
                  Οι πληροφορίες που περιλαμβάνονται στο δελτίο επιτρέπεται να παρέχονται υπό μορφή έγχρωμου ή ασπρόμαυρου αντιγράφου της ετικέτας· στην περίπτωση αυτή παρέχονται επίσης οι πληροφορίες που απαριθμούνται στο σημείο 1 και δεν εμφαίνονται στην ετικέτα.
               
            
   
      ΠΑΡΑΡΤΗΜΑ V
      
         Τεχνική τεκμηρίωση
      
      
               
                  1.
               
               
                  Στην τεχνική τεκμηρίωση κατά το άρθρο 3 παράγραφος 1 στοιχείο γ) περιλαμβάνονται τα εξής:
                  
                              α)
                           
                           
                              το όνομα/η επωνυμία και η διεύθυνση του προμηθευτή·
                           
                        
                              β)
                           
                           
                              επαρκής περιγραφή του μοντέλου επαγγελματικού ψυχόμενου ερμαρίου αποθήκευσης ώστε να αναγνωρίζεται σαφώς·
                           
                        
                              γ)
                           
                           
                              κατά περίπτωση, παραπομπές στα εναρμονισμένα πρότυπα που εφαρμόστηκαν·
                           
                        
                              δ)
                           
                           
                              κατά περίπτωση, τα άλλα τεχνικά πρότυπα και προδιαγραφές που χρησιμοποιήθηκαν·
                           
                        
                              ε)
                           
                           
                              τα στοιχεία ταυτότητας και η υπογραφή του προσώπου που είναι εξουσιοδοτημένο να δεσμεύει τον προμηθευτή·
                           
                        
                              στ)
                           
                           
                              τα αποτελέσματα των μετρήσεων και υπολογισμών για τις τεχνικές παραμέτρους που καθορίζονται στο παράρτημα IX.
                           
                        
            
               
                  2.
               
               
                  Όταν οι πληροφορίες που περιλαμβάνονται στην τεχνική τεκμηρίωση για συγκεκριμένο μοντέλο επαγγελματικού ψυχόμενου ερμαρίου αποθήκευσης έχουν προκύψει από υπολογισμό με βάση ισοδύναμο μοντέλο επαγγελματικού ψυχόμενου ερμαρίου αποθήκευσης, η τεχνική τεκμηρίωση περιλαμβάνει λεπτομέρειες των υπολογισμών αυτών και των δοκιμών που διενεργήθηκαν από τους προμηθευτές για να επαληθευτεί η ορθότητα των υπολογισμών που εκτελέστηκαν. Οι τεχνικές πληροφορίες περιλαμβάνουν επίσης κατάλογο όλων των άλλων ισοδύναμων μοντέλων επαγγελματικού ψυχόμενου ερμαρίου αποθήκευσης για τα οποία οι πληροφορίες προέκυψαν με την ίδια βάση.
               
            
               
                  3.
               
               
                  Οι πληροφορίες που περιέχει η εν λόγω τεχνική τεκμηρίωση επιτρέπεται να συγχωνεύονται με την τεχνική τεκμηρίωση που παρέχεται σύμφωνα με τα μέτρα κατά την οδηγία 2009/125/ΕΚ.
               
            
   
      ΠΑΡΑΡΤΗΜΑ VI
      
         Παρεχόμενες πληροφορίες στην περίπτωση που μπορεί να αναμένεται ότι οι τελικοί χρήστες θα δουν το προϊόν εκτιθέμενο μόνο στο διαδίκτυο
      
      
               
                  1.
               
               
                  Όταν μπορεί να αναμένεται ότι οι τελικοί χρήστες θα δουν το προϊόν εκτιθέμενο μόνο στο διαδίκτυο, οι πληροφορίες παρέχονται με την ακόλουθη σειρά:
                  
                              α)
                           
                           
                              η τάξη ενεργειακής απόδοσης του μοντέλου, σύμφωνα με το παράρτημα II·
                           
                        
                              β)
                           
                           
                              η ετήσια κατανάλωση ενέργειας σε kWh ανά έτος, στρογγυλοποιημένη στον πλησιέστερο ακέραιο και υπολογισμένη σύμφωνα με το παράρτημα IX·
                           
                        
                              γ)
                           
                           
                              ο καθαρός όγκος κάθε θαλάμου·
                           
                        
                              δ)
                           
                           
                              η κλιματική κλάση σύμφωνα με το παράρτημα IX.
                           
                        
            
               
                  2.
               
               
                  Όταν παρέχονται άλλες πληροφορίες που περιλαμβάνονται στο δελτίο πληροφοριών για το προϊόν, τηρούνται η μορφή και η σειρά που καθορίζονται στο παράρτημα IV.
               
            
               
                  3.
               
               
                  Το μέγεθος των χαρακτήρων και η γραμματοσειρά με τα οποία εκτυπώνονται ή παρουσιάζονται οι πληροφορίες σύμφωνα με το παρόν παράρτημα είναι ευανάγνωστα.
               
            
   
      ΠΑΡΑΡΤΗΜΑ VII
      
         Πληροφορίες που πρέπει να παρέχονται σε περίπτωση πώλησης, μίσθωσης ή αγοράς με δόσεις μέσω του διαδικτύου
      
      
               
                  1.
               
               
                  Για τους σκοπούς των σημείων 2 έως 5 του παρόντος παραρτήματος ισχύουν οι ακόλουθοι ορισμοί:
                  α)   «μηχανισμός απεικόνισης»: οθόνη, συμπεριλαμβανομένης οθόνης αφής, ή άλλη οπτική τεχνολογία που χρησιμοποιείται για την εμφάνιση διαδικτυακού περιεχομένου στους χρήστες·
                  β)   «ένθετη απεικόνιση»: οπτική διεπαφή όπου η πρόσβαση σε εικόνα ή σύνολο δεδομένων γίνεται μέσω επιλογής (κλικ) με το ποντίκι ή κύλισης (roll-over) του ποντικιού πάνω σε άλλη εικόνα ή άλλο σύνολο δεδομένων ή μέσω επέκτασης άλλης εικόνας ή άλλου συνόλου δεδομένων σε οθόνη αφής·
                  γ)   «οθόνη αφής»: οθόνη που αντιδρά στην αφή, όπως π.χ. η οθόνη σε υπολογιστή ταμπλέτα, υπολογιστή αβάκιο (slate) ή έξυπνο τηλέφωνο (smartphone)·
                  δ)   «εναλλακτικό κείμενο»: κείμενο παρεχόμενο αντί γραφικού, ώστε να είναι δυνατή η παρουσίαση πληροφοριών που είναι αδύνατον να εμφανιστούν ως γραφικό σε συσκευές απεικόνισης οι οποίες δεν μπορούν να εμφανίσουν γραφικά, ή ως βοήθημα προσβασιμότητας, π.χ. ως εισερχόμενα δεδομένα σε εφαρμογές σύνθεσης φωνής.
               
            
               
                  2.
               
               
                  Η κατάλληλη ετικέτα που παρέχουν οι προμηθευτές σύμφωνα με το άρθρο 3 παράγραφος 1 στοιχείο β) εμφαίνεται στον μηχανισμό απεικόνισης κοντά στην τιμή του προϊόντος σύμφωνα με το χρονοδιάγραμμα του άρθρου 3 παράγραφος 2. Το μέγεθος της ετικέτας είναι τέτοιο ώστε να είναι ευδιάκριτη και ευανάγνωστη και ανάλογο με το μέγεθος που καθορίζεται στο σημείο 3 του παραρτήματος III. Η ετικέτα επιτρέπεται να εμφανίζεται με τη χρήση ένθετης απεικόνισης, οπότε η εικόνα που χρησιμοποιείται για την πρόσβαση στην ετικέτα πρέπει να τηρεί τις προδιαγραφές που προβλέπονται στο σημείο 3 του παρόντος παραρτήματος. Αν εφαρμόζεται ένθετη απεικόνιση, η ετικέτα εμφανίζεται με την πρώτη επιλογή (κλικ) με το ποντίκι ή την πρώτη κύλιση (roll-over) του ποντικιού πάνω στην εικόνα ή την πρώτη επέκταση της εικόνας σε οθόνη αφής.
               
            
               
                  3.
               
               
                  Στην περίπτωση ένθετης απεικόνισης, η εικόνα που χρησιμοποιείται για την πρόσβαση στην ετικέτα:
                  
                              α)
                           
                           
                              είναι βέλος χρώματος ίδιου με εκείνο της τάξης ενεργειακής απόδοσης του προϊόντος στην ετικέτα·
                           
                        
                              β)
                           
                           
                              αναφέρει την τάξη ενεργειακής απόδοσης του προϊόντος σε λευκό χρώμα και σε μέγεθος γραμματοσειράς ισοδύναμο με εκείνο της τιμής του προϊόντος· και
                           
                        
                              γ)
                           
                           
                              έχει μία από τις ακόλουθες δύο μορφές:
                              
                        
            
               
                  4.
               
               
                  Στην περίπτωση ένθετης απεικόνισης, η σειρά απεικόνισης της ετικέτας είναι η ακόλουθη:
                  
                              α)
                           
                           
                              η εικόνα που αναφέρεται στο σημείο 3 του παρόντος παραρτήματος εμφαίνεται στον μηχανισμό απεικόνισης κοντά στην τιμή του προϊόντος·
                           
                        
                              β)
                           
                           
                              η εικόνα παρέχει σύνδεση στην ετικέτα·
                           
                        
                              γ)
                           
                           
                              η ετικέτα εμφανίζεται κατόπιν επιλογής (κλικ) με το ποντίκι, κύλισης (roll-over) του ποντικιού ή επέκτασης της οθόνης αφής πάνω στην εικόνα·
                           
                        
                              δ)
                           
                           
                              η ετικέτα εμφανίζεται από αναδυόμενο (pop-up) μήνυμα, νέα καρτέλα (tab), νέα σελίδα ή ένθετη απεικόνιση στην οθόνη·
                           
                        
                              ε)
                           
                           
                              για τη μεγέθυνση της ετικέτας στις οθόνες αφής ισχύουν οι προδιαγραφές της διάταξης απεικόνισης για τη μεγέθυνση με αφή·
                           
                        
                              στ)
                           
                           
                              η ετικέτα παύει να εμφανίζεται με την επιλογή «κλείσιμο» ή άλλους συνήθεις μηχανισμούς κλεισίματος εικόνας·
                           
                        
                              ζ)
                           
                           
                              το εναλλακτικό κείμενο αντί του γραφικού, που πρέπει να εμφανίζεται όταν δεν εμφανίζεται η ετικέτα, είναι η τάξη ενεργειακής απόδοσης του προϊόντος σε μέγεθος γραμματοσειράς ίσο με εκείνο της τιμής του προϊόντος.
                           
                        
            
               
                  5.
               
               
                  Το κατάλληλο δελτίο προϊόντος που παρέχουν οι προμηθευτές σύμφωνα με το άρθρο 3 παράγραφος 1 στοιχείο δ) εμφαίνεται στον μηχανισμό απεικόνισης κοντά στην τιμή του προϊόντος. Το μέγεθος είναι τέτοιο ώστε το δελτίο προϊόντος να είναι ευδιάκριτο και ευανάγνωστο. Το δελτίο προϊόντος επιτρέπεται να εμφανίζεται με τη χρήση ένθετης απεικόνισης, οπότε στον σύνδεσμο που χρησιμοποιείται για την πρόσβαση στο δελτίο αναγράφεται σαφώς και ευανάγνωστα «Δελτίο προϊόντος». Αν εφαρμόζεται ένθετη απεικόνιση, το δελτίο εμφανίζεται με την πρώτη επιλογή (κλικ) με το ποντίκι, κύλιση (roll-over) του ποντικιού ή επέκταση της οθόνης αφής πάνω στον ηλεκτρονικό σύνδεσμο.
               
            
   
      ΠΑΡΑΡΤΗΜΑ VIII
      
         Μέθοδος υπολογισμού του δείκτη ενεργειακής απόδοσης των επαγγελματικών ψυχόμενων ερμαρίων αποθήκευσης
      
      Για τον υπολογισμό του δείκτη ενεργειακής απόδοσης (ΕΕΙ) μοντέλου επαγγελματικού ψυχόμενου ερμαρίου αποθήκευσης, η ετήσια κατανάλωση ενέργειας του ερμαρίου συγκρίνεται με την τυπική ετήσια κατανάλωση ενέργειας της συσκευής.
      Ο δείκτης ενεργειακής απόδοσης υπολογίζεται με τον ακόλουθο τύπο:
      EEI = (AEC/SAEC) × 100
      όπου:
      AEC = E24h × af × 365
      
                  AEC
               
               
                  =
               
               
                  ετήσια κατανάλωση ενέργειας από το ερμάριο, σε kWh/έτος
               
            
                  E 24h
               
               
                  =
               
               
                  κατανάλωση ενέργειας από το ερμάριο επί 24 ώρες
               
            
                  
                     af
                  
               
               
                  =
               
               
                  
                     συντελεστής προσαρμογής που εφαρμόζεται μόνον στα ερμάρια ελαφράς χρήσης, σύμφωνα με το παράρτημα IX σημείο 2
               
            SAEC = M × Vn + N
      
                  SAEC
               
               
                  =
               
               
                  ετήσια κατανάλωση ενέργειας από το ερμάριο, σε kWh/έτος
               
            
                  Vn
               
               
                  =
               
               
                  καθαρός όγκος της συσκευής, ο οποίος είναι το άθροισμα του καθαρού όγκου όλων των θαλάμων του ερμαρίου, εκφρασμένος σε λίτρα.
               
            M και N δίδονται στον πίνακα 2.
      
         Πίνακας 2
      
      
         Τιμές συντελεστών M και N
      
      
                  Κατηγορία
               
               
                  Αριθμητική τιμή M
               
               
                  Αριθμητική τιμή Ν
               
            
                  Κατακόρυφο ερμάριο ψύξης
               
               
                  1,643
               
               
                  609
               
            
                  Κατακόρυφο ερμάριο κατάψυξης
               
               
                  4,928
               
               
                  1 472
               
            
                  Ερμάριο-πάγκος ψύξης
               
               
                  2,555
               
               
                  1 790
               
            
                  Ερμάριο-πάγκος κατάψυξης
               
               
                  5,840
               
               
                  2 380
               
            
   
      ΠΑΡΑΡΤΗΜΑ IX
      
         Μέτρηση και υπολογισμός
      
      
               
                  1.
               
               
                  Για τους σκοπούς της συμμόρφωσης και της επαλήθευσης της συμμόρφωσης με τις απαιτήσεις του παρόντος κανονισμού, οι μετρήσεις και οι υπολογισμοί εκτελούνται με τη χρήση εναρμονισμένων προτύπων των οποίων οι αριθμοί αναφοράς έχουν δημοσιευθεί για τον σκοπό αυτό στην Επίσημη Εφημερίδα της Ευρωπαϊκής Ένωσης ή με τη χρήση άλλων αξιόπιστων, επακριβών και αναπαραγώγιμων μεθόδων στις οποίες λαμβάνονται υπόψη οι γενικώς αποδεκτές σύγχρονες μέθοδοι. Οι υπολογισμοί και οι μετρήσεις πρέπει να πληρούν τους τεχνικούς ορισμούς, τους όρους, τις εξισώσεις και τις παραμέτρους που προβλέπονται στο παρόν παράρτημα.
               
            
               
                  2.
               
               
                  Οι μετρήσεις για τον καθορισμό των αριθμητικών τιμών της ετήσιας κατανάλωσης ενέργειας και του δείκτη ενεργειακής απόδοσης των επαγγελματικών ψυχόμενων ερμαρίων αποθήκευσης πραγματοποιούνται υπό τις ακόλουθες συνθήκες:
                  
                              —
                           
                           
                              Η θερμοκρασία των πακέτων δοκιμών είναι μεταξύ – 1 °C και 5 °C για ερμάρια ψύξης και χαμηλότερη των – 15 °C για ερμάρια κατάψυξης.
                           
                        
                              —
                           
                           
                              Οι συνθήκες περιβάλλοντος αντιστοιχούν στην κλιματική κλάση 4 κατά τον πίνακα 3, εξαιρουμένων των ερμαρίων ελαφράς χρήσης, τα οποία υποβάλλονται σε δοκιμή με τις περιβαλλοντικές συνθήκες που αντιστοιχούν στην κλιματική κλάση 3. Στα αποτελέσματα των δοκιμών σε ερμάρια ελαφράς χρήσης εφαρμόζεται συντελεστής προσαρμογής 1,2 όταν πρόκειται για ερμάρια ελαφράς χρήσης με θερμοκρασία λειτουργίας ψύξης και 1,1 όταν πρόκειται για ερμάρια ελαφράς χρήσης με θερμοκρασία λειτουργίας κατάψυξης.
                           
                        
                              —
                           
                           
                              Τα επαγγελματικά ψυχόμενα ερμάρια αποθήκευσης υποβάλλονται σε δοκιμή:
                              
                                          —
                                       
                                       
                                          σε θερμοκρασία λειτουργίας ψύξης στην περίπτωση συνδυασμένου ερμαρίου που περιλαμβάνει τουλάχιστον έναν θάλαμο προοριζόμενο αποκλειστικά για θερμοκρασία λειτουργίας ψύξης,
                                       
                                    
                                          —
                                       
                                       
                                          σε θερμοκρασία λειτουργίας ψύξης στην περίπτωση επαγγελματικού ψυχόμενου ερμαρίου αποθήκευσης που περιλαμβάνει μόνον έναν θάλαμο προοριζόμενο αποκλειστικά για θερμοκρασία λειτουργίας ψύξης,
                                       
                                    
                                          —
                                       
                                       
                                          σε θερμοκρασία λειτουργίας κατάψυξης σε όλες τις άλλες περιπτώσεις.
                                       
                                    
                        
            
               
                  3.
               
               
                  Οι συνθήκες περιβάλλοντος των κλιματικών κλάσεων 3, 4 και 5 παρατίθενται στον πίνακα 3.
                  
                     Πίνακας 3
                  
                  
                     Συνθήκες περιβάλλοντος κλιματικών κλάσεων 3, 4 και 5
                  
                  
                              Κλιματική κλάση χώρου δοκιμής
                           
                           
                              Θερμοκρασία ξηρού βολβού, °C
                           
                           
                              Σχετική υγρασία, %
                           
                           
                              Θερμοκρασία σημείου δρόσου, °C
                           
                           
                              Μάζα υδρατμών σε ξηρό αέρα, σε g/kg
                           
                        
                              3
                           
                           
                              25
                           
                           
                              60
                           
                           
                              16,7
                           
                           
                              12,0
                           
                        
                              4
                           
                           
                              30
                           
                           
                              55
                           
                           
                              20,0
                           
                           
                              14,8
                           
                        
                              5
                           
                           
                              40
                           
                           
                              40
                           
                           
                              23,9
                           
                           
                              18,8
                           
                        
            
   
      ΠΑΡΑΡΤΗΜΑ X
      
         Διαδικασία επαλήθευσης για την επιτήρηση της αγοράς
      
      Για την αξιολόγηση της συμμόρφωσης με τις απαιτήσεις που καθορίζονται στα άρθρα 3 και 4, οι αρχές των κρατών μελών εφαρμόζουν την ακόλουθη διαδικασία επαλήθευσης:
      
                  1.
               
               
                  Οι αρχές των κρατών μελών διενεργούν δοκιμή σε ένα μόνο δοκίμιο ανά μοντέλο.
               
            
                  2.
               
               
                  Το μοντέλο θεωρείται ότι πληροί τις εφαρμοστέες απαιτήσεις αν τηρούνται οι ακόλουθες απαιτήσεις:
                  
                              α)
                           
                           
                              ο μετρούμενος όγκος δεν είναι μικρότερος της ονομαστικής τιμής περισσότερο από 3 %·
                           
                        
                              β)
                           
                           
                              η μετρούμενη τιμή της ενεργειακής κατανάλωσης δεν υπερβαίνει την ονομαστική τιμή (E24h) περισσότερο από 10 %·
                           
                        
            
                  3.
               
               
                  Αν δεν επιτευχθεί το αποτέλεσμα που αναφέρεται στο σημείο 2, οι αρχές του κράτους μέλους επιλέγουν τυχαία τρία επιπλέον δοκίμια του ίδιου μοντέλου για δοκιμές. Εναλλακτικώς, τα τρία επιπλέον δοκίμια επιτρέπεται να επιλέγονται από ένα ή περισσότερα διαφορετικά μοντέλα που απαριθμούνται ως ισοδύναμα προϊόντα στην τεχνική τεκμηρίωση.
               
            
                  4.
               
               
                  Το μοντέλο θεωρείται ότι πληροί τις εφαρμοστέες απαιτήσεις αν τηρούνται οι ακόλουθες απαιτήσεις:
                  
                              α)
                           
                           
                              ο μέσος όρος του μετρούμενου όγκου των τριών επιπλέον δοκιμίων δεν είναι μικρότερος της ονομαστικής τιμής περισσότερο από 3 %·
                           
                        
                              β)
                           
                           
                              ο μέσος όρος της ενεργειακής κατανάλωσης των τριών επιπλέον δοκιμίων δεν υπερβαίνει την ονομαστική τιμή (E 24h) περισσότερο από 10 %.
                           
                        
            
                  5.
               
               
                  Αν δεν επιτευχθούν τα αποτελέσματα που αναφέρονται στο σημείο 4, θεωρείται ότι το μοντέλο και όλα τα ισοδύναμα μοντέλα επαγγελματικού ψυχόμενου ερμαρίου αποθήκευσης δεν πληρούν τον παρόντα κανονισμό. Οι αρχές των κρατών μελών παρέχουν τα αποτελέσματα των δοκιμών και άλλες σχετικές πληροφορίες στις αρχές των άλλων κρατών μελών και στην Επιτροπή εντός ενός μήνα από τη λήψη της απόφασης περί μη συμμόρφωσης του μοντέλου.
               
            Οι αρχές των κρατών μελών χρησιμοποιούν τις μεθόδους μετρήσεων και υπολογισμών που καθορίζονται στα παραρτήματα VIII και IX.
      Οι ανοχές επαλήθευσης που καθορίζονται στο παρόν παράρτημα ισχύουν μόνο για την επαλήθευση των μετρούμενων παραμέτρων από τις αρχές των κρατών μελών, αντιπροσωπεύουν τις επιτρεπόμενες αποκλίσεις των αποτελεσμάτων μέτρησης των δοκιμών επαλήθευσης και δεν πρέπει να χρησιμοποιούνται από τον προμηθευτή για τον καθορισμό των αριθμητικών τιμών που αναφέρονται στην τεχνική τεκμηρίωση ή για την ερμηνεία αυτών των αριθμητικών τιμών με σκοπό να επιτευχθεί καλύτερη τάξη επισήμανσης ή για κοινοποίηση καλύτερων επιδόσεων με άλλο τρόπο.